Auringonpaistetta ja avointa maastoa riittää paitsi Vallisaaressa, myös muualla Helsingin edustalla.

Vallisaaren lehmuskujaa kehystävät muhkuraiset rungot ja taivaita hipovat latvukset. Ympärillä rehottaa villi lehto. Vehmauden keskellä ei tulisi ikinä mieleen, että paikalla on ollut avohakkuu ja että maasto on runneltu rikki valtavin räjäytyksin, tarkoituksella ja vahingossa.